Sfântul Gheorghe
Prima dintre acestea este Sfântul Mare Mucenic Gheorghe, pe 23 aprilie. Este unul dintre cei mai iubiţi sfinți din calendarul ortodox. Potrivit tradiţiei populare, casele se împodobesc cu crengi verzi care simbolizează renașterea naturii.
Peste un milion de români poartă numele Sfântului Mucenic Gheorghe şi îşi sărbătoresc onomastica pe 23 aprilie. Sf. Gheorghe a fost un protector al naturii înverzite, vitelor și oilor. Se crede că atunci când broaștele cântă pentru prima oară, Sfântul Gheorghe deschide drumul naturii spre viață.
S-a născut din părinţi creştini în Capadocia, în timpul împăratului Diocleţian din secolul al IV-lea. A fost militar în armata împăratului și s-a confruntat cu persecuţiile asupra creştinilor, începute în anul 303. Și-a mărturisit credinţa în Hristos şi a fost întemniţat. A fost torturat şi ucis prin decapitare pe 23 aprilie.
În iconografie, Sf. Gheorghe apare călare pe un cal, străpungând cu suliţa un balaur. Ipostaza ilustrează o legendă potrivit căreia Sfântul Gheorghe a salvat cetatea Silena din provincia Libiei, terorizată de un balaur. Reprezentarea sfântului biruitor simbolizează modelul de curaj în lupta cu diavolul.
În cele mai multe icoane, Sf. Gheorghe este reprezentat într-o mantie roşie, culoare tradiţională pentru un martir, dar şi ca războinic pedestru sau ca conducător militar ţinând o cruce în mâna dreaptă şi o sabie în mâna stângă. În unele icoane Sf. Gheorghe apare însoţit de alţi doi sfinţi militari, Theodor-Tiron şi Dimitrie.
Floriile
Credincioşii ortodocşi sărbătoresc în fiecare an Floriile sau Intrarea Mântuitorului în Ierusalim, una dintre cele mai importante sărbători creştine. Mii de oameni pornesc într-o procesiune ce reface simbolic drumul lui Iisus. În acest an, Floriile vor avea loc pe 28 aprilie.
Una dintre tradițiile populare spune că ramurile de salcie îți alungă durerile din locurile unde te legi cu ele.
În luna aprilie mai sunt 10 sărbători cu cruce neagră. De Intrarea Domnului în Ierusalim creştinii au dezlegare la peşte, notează observatornews.ro.
Calendar ortodox aprilie 2024
- 1 L - Sfânta Cuvioasă Maria Egipteanca - Post
- 2 M - Sfântul Cuvios Tit, făcătorul de minuni
- 3 M - Sfântul Nichita Mărturisitorul
- 4 J - Sfântul Iosif, scriitorul de cântări
- 5 V - Sfinţii Mucenici Agatopod şi Teodul
- 6 S (†) - Sfântul Eutihie, patriarhul Constantinopolului - Dezlegare la ulei şi vin
- 7 D - Sfântul Mucenic Caliopie - Duminica Sfintei Cruci
- 8 L - Pomenirea Sfinţilor Apostoli Irodion, Agav şi Ruf - Post
- 9 M - Sfântul Mucenic Eupsihie; Denie
- 10 M - Sfinţii Mucenici Terentie, African, Maxim şi Pompie
- 11 J (†) - Sfântul Ierarh Calinic de la Cernica, Sfântul Mucenic Antipa; Sfântul Farmuţie
- 12 V (†) Sfântul Mucenic Sava de la Buzău
- 13 S - Sfântul Mucenic Artemon - Dezlegare la ulei şi vin
- 14 D (†) - Sfântul Cuvios Ierarh Pahomie de la Gledin - Predica la Duminica Sfântului Ioan Scararul
- 15 L - Sfinţii Apostoli Aristarh, Pud şi Trofim - Post
- 16 M - Sfintele Muceniţe Agapi, Hionia şi Irina
- 17 M - Sfântul Simeon, episcopul Persiei (Denia Canonului Mare)
- 18 J - Sfântul Cuvios loan, ucenicul Sfântului Grigorie Decapolitul
- 19 V - Sfântul Cuvios loan Paleolavritul (Denia Acatistului Bunei Vestiri)
- 20 S (†) - Sfântul Teotim, Episcopul Tomisului - Dezlegare la ulei şi vin
- 21 D - Sfântul Mucenic Ianuarie - Predică la Duminica Sfintei Maria Egipteanca
- 22 L - Sfântul Cuvios Teodor Sicheotul - Post
- 23 M (†) - Sfântul Mucenic Gheorghe
- 24 M (†) - Sfinţii Ierarhi Mărturisitori Ilie Iorest, Sava Brancovici şi Iosif din Maramureş; Sfinţii Mucenici Pasicrat şi Valentin de la Durostorum
- 25 J (†) - Sfântul Cuvios Vasile de la Poiana Mărului; Sfântul Evanghelist Marcu
- 26 V (†) - Sfântul Mucenic Vasile, Episcopul Amasiei; Sfinţii Mucenici Chiril, Chindeu şi Tasie din Axiopolis
- 27 S - Sfântul Apostol Simeon, ruda Domnului (Sâmbăta lui Lazăr. Pomenirea morţilor) Dezlegare la ulei şi vin
- 28 D (†) - Intrarea Domnului în Ierusalim; Sfinţii Apostoli Iason şi Sosipatru - Dezlegare la peşte. Predica la Duminica Floriilor
- 29 L - Săptămâna Patimilor - Lunea Mare (Denie); Sfinţii Nouă Mucenici din Cizic
- 30 M - Săptămâna Patimilor - Marţea Mare (Denie); Sfântul Apostol Iacov